11.8.2023 г.
BG
Официален вестник на Европейския съюз
C 283/73 Вторник, 14 февруари 2023 r.
13. счита, че ЕС играе важна роля за подобряване както на предлагането, така и на търсенето на дървен материал, за да се отхвърля незаконно произведен дървен материал и да се подкрепят държавите износителки в усилията им в борбата с незаконната сеч и корупцията, която води до унищожаването на техните гори, с изменението на климата и нарушенията на правата на човека; признава, че СДП ще продължи да бъдат важна правна рамка както за ЕС, така и за неговите държави партньори съгласно новото предложение за регламент относно обезлесяването; подчертава, че това стана възможно благодарение на доброто сътрудничество и ангажираност на съответните държави партньори; подкрепя Комисията при намирането на допълнителни потенциални партньори за бъдещи СДП за FLEGT; 14. припомня, че устойчивото и приобщаващо управление и ръководство на горското стопанство е от съществено значение за постигането на целите, заложени в Програмата за устойчиво развитие до 2030 г. и в Парижкото споразумение, и по-специално чрез национално определен принос; припомня значението на минното дело като основен двигател на обезлесяването на тропическите гори, водещо до значителна ерозия и замърсяване на почвата, по-голяма разпокъсаност на горите и замърсяване с живак на реките и потоците; отбелязва, че Гвиана разширява своята нефтена, газова и миннодобивна промишленост; призовава правителството на Гвиана да предприеме по-нататъшни стъпки, за да ограничи незаконния минен добив; отбелязва със загриженост липсата на съгласуваност между регулирането в горския сектор и това в миннодобивния сектор; приветства допълнителните споразумения, които имат за цел да допълнят СДП за FLEGT по въпроси, свързани с околната среда; 15. подчертава, че успехът на цялата инициатива FLEGT зависи, наред с другото, от защитата на защитниците на правата на човека и на лицата, сигнализиращи за нередности, от подобряването на способността на малките и средните предприятия (МСП) да извършват своята дейност законно и от гарантирането на ефективна защита на земята и цялостно признаването на обичайните права на местните общности и коренното население, особено на коренното американско население, включително на правото да предоставят или оттеглят съгласието си за всяка концесия на дървен материал от техните земи, което е въпрос на социална справедливост; подчертава, че ЕС следва да се опира на традиционните знания на коренното население и други местни общности относно устойчивото управление на горите; във връзка с това припомня, че е важно да се предотврати налагането на всякакви допълнителни административни тежести за МСП и да се предостави правна помощ на МСП, за да се гарантира, че те действат в съответствие с новите международни споразумения, инструменти и документи относно околната среда; 16. възлага на своя председател да предаде настоящата резолюция съответно на Съвета, Комисията и на правителствата и парламентите на държавите членки и на Кооперативна република Гвиана.